VEGA og Golden Days Festival præsenterer  **VEGA sangskat: Syng med på københavnersange, kritiske viser og kærlige evergreens**

*Søndag den 10. september lufter vi nye og gamle dele af den danske sangskat og fejrer fællesskabet til en aften fyldt med fællessang i Store VEGA.*

”*Du og jeg   
blev forelsket i København…*”

Det er svært ikke at falde for Københavns tårne, søer, kolonihaver, værtshuse, parker og små kroge, når du ser foråret folde sig ud på Assistentens Kirkegård. Eller tramper henover Knippelsbro med septembersol på næsen og vinden i ryggen.   
  
**Kom og syng med!**   
Sammen med Golden Days Festival fejrer vi, at det i 2017 er 850-året for grundlæggelsen af København. Vi slår dørene op til en aften, hvor du kan synge med på tekster, der hylder din, min og vores København og dens fabelagtige steder og beboere. Det gør vi sammen med vores svingende husorkester, kendte gæsteartister fra den dannske musikscene og aftenens vært, skuespiller Charlotte Munck. Vi tilføjer flere artister løbende.

**Gæsteartister**   
Peter Sommer   
Johan Olsen

Julia Maria

Nicolai Elsberg   
+ Flere

I 2015 afholdte vi for første gang VEGAs Sangskat, og vi blev sunget bagover af aftenens publikum. Se blot stemningsvideoen fra aftenen [HER](https://www.youtube.com/watch?v=pKt1aerWcNo).

**Sammensmeltning af musik og fællessang**   
Når vi synger, tilpasser vi os vores omgivelser og medmennesker. Vi intonerer en smule op eller lidt ned for at stemme med de andre. Vi udtaler ordene korrekt for at opnå en fælles klang og vi starter og slutter sammen for at opnå en helhed i musikken. Alle kan være med, og vi håber, at du sammen med os har lyst til at dyrke den sammensmeltende oplevelse fællessang og musik giver.   
  
De mange danske og københavnske sange kan bruges til mere end højtider, Sankt Hans og fællesskrål til koncerter, så tag din mormor, bedste ven, nabo eller kollega i hånden og kom og syng med os.   
  
**Fakta om koncerten:**  
VEGA Sangskat  
Søndag den 10. september kl. 19.00   
Store VEGA, Enghavevej 40, 1674 København V  
Pris 170 kr. + gebyr  
Forsalg er startet VEGAs hjemmeside og Ticketmaster